Gymnastikforeningen Gefion er en elitepræget københavnsk gymnastikforening, der blev stiftet af Henning Pedersen i 1968, som en forening under Dansk Gymnastik Forbund og Danmarks Idræts Forbund. Foreningen, der dækker kvindelig og mandlig idrætsgymnastik, er siden blevet medlem af Danske Gymnastik- og Idrætsforeninger og Dansk Svømmeunion. Gymnastikforeningen Gefion har til huse i Grøndal Centret, og har herudover svømmeaktiviteter i Hillerødgade Svømmehal og legepræget gymnastik for børn på Korsager Skole. Foreningens formål er "Gennem dyrkelse af kammeratligt samvær og dygtiggørelse i gymnastik i alle dens eksisterende former søges medlemmernes forståelse for socialt samvær udbygget".